‘অপ্রয়োজনীয় সিজার করালে হাসপাতাল বন্ধ’
প্রকাশ: ২৭ মে ২০১৮, ১৫:৫২
অপ্রয়োজনীয় সিজার করালে প্রয়োজনে হাসপাতাল বন্ধ করে দেয়া হবে বলে হুশিয়ার করেছেন স্বাস্থ্য ও পরিবার কল্যাণ প্রতিমন্ত্রী জাহিদ মালেক। অকারণে সিজার কমাতে একটি ফর্ম তৈরি করে সকল বেসরকারি হাসপাতাল ও ক্লিনিকগুলোতে পাঠানো হয়েছে বলেও জানান তিনি।
ফের অবহেলায় নবজাতকের মৃত্যুর অভিযোগ হাসপাতালের বিরুদ্ধে
এক ট্রাক সরকারি ঔষধসহ গোদাগাড়ী হাসপাতালের ফার্মাসিস্ট আটক
রোববার সচিবালয়ে স্বাস্থ্য মন্ত্রণালয়ের সম্মেলনকক্ষে এক সংবাদ সম্মেলনে তিনি একথা বলেন। নিরাপদ মাতৃত্ব দিবস উপলক্ষে এ সংবাদ সম্মেলনের আয়োজন করা হয়।
তিনি বলেন, অকারণে সিজার কমাতে আমরা একটি ফর্ম তৈরি করে বেসরকারি হাসপাতাল ও ক্লিনিকগুলোতে পাঠিয়েছি। সেখানে রোগীর পুরো তথ্য দিতে হবে। অপ্রয়োজনে সিজার করে মায়ের ক্ষতি করে দিলেন, কেন তাকে সিজার করতে হলো, কি কি অসুবিধা ছিল, মায়ের অনুমতি নেয়া হয়েছে কিনা, স্বামীর অনুমতি নেয়া হয়েছে কিনা, কি কি জটিলতা ছিল- সব কিছু উল্লেখ করতে হবে। এই ফরমটি আমাদের কাছে এলে তা দেখার পর বোঝা যাবে অপারেশনটি প্রয়োজন ছিল কিনা। এ ছাড়া আমরা হাসপাতালগুলোতে নির্দেশনা দিয়েছি বিনাকারণে, অপ্রয়োজনে সিজার না করার জন্য।
জাহিদ মালেক আরও বলেন, সরকারি প্রতিষ্ঠান নয়, সব ধরনের বেসরকারি প্রতিষ্ঠান, কলকারখানা ও পোশাক কারখানায় ব্রেস্টফিডিং কর্নার করতে নির্দেশনা দেওয়া হয়েছে। -একে
স্বাস্থ্য প্রতিমন্ত্রী,হাসপাতাল